|  |  |  |
| --- | --- | --- |
|  | **BOSNA I HERCEGOVINA**  **FEDERACIJA BOSNE I HERCEGOVINE** OPĆA BOLNICA **T E Š A N J** | **Tel. ++ 387 32** **CENTRALA: 650-187**  **DIREKTOR : 650-662**  **FAX : 650-605**  **e.mail:** [**bolnicatesanj@bih.net.ba**](mailto:bolnicatesanj@bih.net.ba)  **www.bolnicatesanj**.**ba** |

Broj: 03-7-3-4037-1/24

Datum: 14.06.2024.godine

Na osnovu člana 32. Statuta Opće bolnice Tešanj, člana 20a stav (2) Zakona o radu („Službene novine FBIH“, br 26/16 i89/18), člana 4. Uredbe o postupku prijema u radni odnos u javnom sektoru Zeničko-dobojskog kantona („Sl.novine Zeničko-dobojskog kantona“, broj: 2/24), člana 5. Pravilnika o radu Opće bolnice Tešanj, člana 3. Pravilnika o postupku prijema radnika u radni odnos putem javnog oglasa u Općoj bolnici Tešanj i Odluke o potrebi prijema u radni odnos broj: 03-7-3-4037/24 od 13.06.2024.godine, direktor Opće bolnice Tešanj raspisuje:

# JAVNI OGLAS

**za prijem radnika u radni odnos**

1. **Doktor medicine**.........................................................1 (jedan) izvršilac na određeno vrijeme u trajanju 12 mjeseci,
2. **Medicinska sestra-tehničar (opći smjer)**............ ..7 (sedam) izvršilaca na određeno vrijeme u trajanju 12 mjeseci,
3. **Medicinska sestra akušerka (akušerski smjer)**.. .....1 (jedan) izvršilac na određeno vrijeme u trajanju 12 mjeseci**,**
4. **Spremačica**............................................................ .........3 (tri) izvršioca na određeno vrijeme u trajanju 12 mjeseci,
5. **Glavni računovođa**...................................................................................1 (jedan) izvršilac na neodređeno vrijeme,
6. **Portir**.............................................................................2 (dva) izvršioca na određeno vrijeme u trajanju 12 mjeseci,
7. **Pomoćni radnik**..........................................................................................1 (jedan) izvršilac na neodređeno vijeme,
8. **Kućni majstor**..........................................................................................1 (jedan) izvršilac na neodređeno vrijeme

**Opći uslovi**

Svi kandidati trebaju ispunjavati slijedeće opće uslove:

* + da su državljani BiH,
  + da imaju najmanje 18 godina života i
  + da su fizički i psihički sposobni za vršenje poslova navedenog radnog mjesta

# Posebni uslovi

1. **Doktor medicine – 1 (jedan) izvršilac na određeno vrijeme u trajanju 12 mjeseci**
   * VSS
   * završen medicinski fakultet;
   * položen Stručni ispit;
   * posjedovanje Licence za samostalan rad za zvanje doktora medicine

Opis poslova:

Obavlja sve poslove i radne zadatke iz domena svoje stručne kvalifikacije verifikovane licencom nadležne komore, o čemu vodi uredno i blagovremeno medicinsku i drugu dokumentaciju. Puni opis poslova i radnih zadataka definisan je tačkom 15a. Priloga 2. Pravilnika o unutrašnjoj organizaciji i sistematizaciji radnih mjesta u Općoj bolnici Tešanj

Mjesto rada: Tešanj, Braće Pobrić br.17

Osnovna plaća: 2.274,00KM

1. **Medicinska sestra-tehničar (opći smjer) - 7 (sedam) izvršilaca na određeno vrijeme u trajanju 12 mjeseci**

* SSS/IV stepen,
* srednja medicinska škola –opći smjer
* položen stručni ispit
* posjedovanje važeće Licence za samostalan rad

Opis poslova:

Sestrinska obrada bolesnika pri prijemu; sanitarna obrada bolesnika; sprovođenje lične higijene bolesnika i njegove okoline; planiranje, sprovođenje i evaluacija zdravstvene njege bolesnika; priprema materijala i bolesnika za dijagnostička ispitivanja i terapeutske postupke; učešće u provođenju dijagnostičkih i terapijskih postupaka; aplikacija lijekova i sprovođenje druge ordinirane terapije; rukovanje aparatima za praćenje i pružanje pomoći bolesniku i njihovo održavanje; davanje uputstava bolesniku i njegovateljima u oblasti zdravstvene njege; uključivanje njegovatelja u proces zdravstvene njege; organizovanje otpusta i davanje potrebnih uputstava pri otpustu; vođenje medicinske i druge dokumentacije obavlja i druge poslove koji po prirodi spadaju u njegov djelokrug, a koje mu u zadatak stavi nadležni rukovodilac, vrši i druge poslove i radne zadatke koje mu stavi u zadatak nadležni rukovodilac

Mjesto rada:Tešanj,Braće Pobrićbr.17

Osnovna plaća. 1.162,00KM

# Medicinska sestra akušerka (akušerski smjer) - 1 (jedan) izvršioc na određeno vrijeme u trajanju 12 mjeseci

* + SSS/IV stepen,
  + srednja medicinska škola -akušerski smjer
  + položen stručni ispit
  + posjedovanje važeće Licence za samostalan rad – medicinska sestra akušerka

Opis poslova

Obavlja poslove prijema pacijenata; obrade pacijenta;prijem porodilje i obrada porodilje; obavlja pripremu poslova za aminoskopiju i epiziotomiju; pripreme kod obrade rane; pripreme za lizaplacent; poslove njege babinjare; poslovi obrade novorođenčeta; svakodnevne obrade pupka; višednevno kupanja i njege novorođenčeta; vakcinacije novorođenčeta; dezinfekcije porođajne sale; poslove jutarnje, dnevne i noćne terapije (davanje injekcija i.m.,i.v.i infuzija); priprema za sterilizaciju; obavlja poslove sterilizacije; pripremanja obroka i hranjenje novorođenčeta; otpust porodilja i beba; presvlačenja krevete; asfikacija novorođenčeta (vještačko disanje) oživljavanje novorođenčeta; vrši njegu i intezivnu njegu bolesnika; uzima materijale od bolesnika; vrši primarnu i sekundarnu obradu manjih rana, medicinsku fizioterapiju i rehabilitaciju; obavlja poslove instrumentarke prilikom porođaja, operacionog zahvata i unutrašnjeg ginekološkog pregleda; uzima anamnezu prilikom vanjskih kliničkih pregleda trudnice; uzima i šalje krv, urin i vaginalni bris za laboratorijski pregled; obavlja poslove dezinfekcije i radnje koje obuhvataju aseptičnu njegu u radu sa trudnicama, porodiljama i sa novorođenom djecom; vodi zdravstvenu evidenciju, statistiku i dokumentaciju; učestvuje u matematičko-statističkoj interpretaciji; upotrebljava složene aparate i instrumente za rad; obavlja poslove administracije od prijema do otpusta; obavlja poslove asistiranja kod frakcioniranih kiretaža, polipektomija, revizije i stavljanja spirala; obavlja poslove uzimanja brisa i ispiranje pacijentica; obavlja poslove dijeljenja terapije jutarnje, dnevne i noćne; obavlja poslove mjerenja vitalnih znaka: temperature, pritiska i pulsa; obavlja poslove frikcije alkoholom; obavlja poslove kateterizacije; obavlja poslove davanja klizme; obavlja poslove pripreme i sterilizacije (tufera od gaze, vate, rukavica i instrumenata); obavlja poslove trebovanja i donošenja materijala. Obavlja i druge poslove koji po prirodi spadaju u njegov djelokrug, a koje mu u zadatak stavi nadležni rukovodilac.

Mjesto rada:Tešanj, Braće Pobrićbr.17

Osnovnaplaća: 1.162,00 KM

1. **Spremačica - 3 (tri) izvršioca na određeno vrijeme u trajanju 12 mjeseci**
   * NK/I stepen
   * završena osnovna škola

Opis poslova

Vrši pripreme za održavanje prostorija koje su joj određene (pribavljanje pribora, metle, četke, kante za vodu, deterdženti i drugo); vrši pranje patosa prostorija koje su joj određene za održavanje čistoće, najmanje dva puta u toku radnog vremena; vrši ispiranje, ribanje i održavanje WC prostorija prema potrebi, a najmanje dva puta u toku radnog vremena; vrši čišćenje zidova i plafona prostorija te brisanje prašine sa namještaja, cijevi radijatora i vodovoda i sl.; iznosi otpatke smeća na odgovarajuće mjesto iz prostorije i čisti dio stubišta koji joj je određen; vrši čišćenje prozorskih stakala i staklenih površina na vratima; prikuplja prljav veš i odvozi ga na pranje u vešeraj, trebuje i donosi čisti veš; obavlja i druge poslove po nalogu pretpostavljenog.

Mjesto rada: Tešanj, Braće Pobrić br. 17

Osnovnaplaća: 619,00 KM

1. **Glavni računovođa – 1 (jedan) izvršilac na neodređeno vrijeme**

* VSS
* završen ekonomski fakultet po ranijem sistemu obrazovanja ili drugi ciklus ekonomskog fakulteta po bolonji sa 300 ECTS bodova,
* položen stručni ispit za certificiranog računovođu,
* posjedovanje Licence za certificiranog računovođu,
* da ima najmanje jednu (1) godinu radnog iskustva na poslovima i radnim zadacima računovođe

Opis poslova

Organizuje i kontroliše rad administrativnih zaposlenika u Službi; vrši kontiranje finansijskih promjena u odnosima preko banke, a potom dnevnih izvoda, blagajne, ulaznih računa i izlaznih računa; vrši kontiranje finansijskih promjena po osnovu naloga za knjiženje utvrđenih razlika po popisu imovine; učestvuje u pripremi podataka za izradu završnog računa i periodičnog obračuna; zamjenjuje rukovodioca računovodstva u odsutnosti-vezano za davanje podataka; vrši kontrolu tačnosti kontiranja i usklađuje mjesečno stanje glavne knjige sa stanjem analitičkog knjigovodstva; učestvuje u izradi periodičnog obračuna i završnog računa; obrađuje i priprema sve vrste internih i pomoćnih obračuna; vrši ispravke finansijskog događanja na osnovu naloga za knjiženje; izdaje nalog za knjiženje po utvrđenim razlikama po popis; obavlja i druge poslove po nalogu neposrednog rukovodioca.

Mjesto rada: Tešanj, Braće Pobrić 17

Osnovna plaća: 1.769,00 KM

1. **Portir – 2 (dva) izvršioca na određeno vrijeme u trajanju 12 mjeseci**
   * NK/I stepen
   * završena osnovna škola

Opis poslova

Prati i usmjerava ulaz i izlaz u krug Bolnice; Obilazi objekte noću u cilju čuvanja od oštećenja krađe i drugih šteta imovine, bezprekida danju i noćnim uslovima; Bilježi ulaz, odnosno izlaz radnika; Utvrđuje identitet i daje određenu propusnicu; Vodi evidenciju radnika o produženom radu; Provjeravaju i utvrđuju neovlašteno iznošenje imovine iz kruga Bolnice; Signališe dolazak stranke uz budnošću i sa najvećom budnošću, vrši nadzor nad objektima u prostorijama i vrši nadzor nad kretanjem nepoznatih lica; Obavlja i druge poslove vezano za oblast radnih zadataka čuvara i portira; Daje i prima veze putem centrale radnicima Bolnice; Vodi evidenciju privatnih razgovora; Održava čišćenje centrale; Prati i kontroliše rad centrale i o eventualnim promjenama izvještava neposrednog rukovodioca; Obavlja i druge poslove po nalogu neposrednog rukovodioca.

Mjesto rada: Tešanj, Braće Pobrić 17

Osnovna plaća: 619,00 KM

1. **Pomoćni radnik – 1 (jedan) izvršilac na neodređeno vrijeme**
   * NK/I stepen
   * završena osnovna škola

Opis poslova

Vrši čišćenje i održavanje objekta i kruga bolnice; Vrši čišćenje šahtova od zaštopavanja u i oko bolnice; Uređuje zelene površine kruga bolnice; Obavlja sve fizičke poslove transporta robe, materijala i bolesnika; Vrši i ostale fizičke poslove po nalogu rukovodioca. Za svoj rad odgovoroan je načelniku službe i direktoru bolnice.

Mjesto rada: Tešanj, Braće Pobrić 17

Osnovna plaća: 619,00 KM

1. **Kućni majstor – 1 (jedan) izvršilac na neodređeno vrijeme**
   * SSS/IV
   * VK/KV električar

Opis poslova

Vrši održavanje i razvođenje struje u Bolnici; Vrši svakodnevni obilazak i kontrole električne instalacije; Opslužuje agregat, odnosno vrši paljenje agregata, vezano za dijalizu i ostale procese prema potrebi u slučaju nestanka struje; Vodi svakodnevnu evidenciju i uočava nedostatke vezano za vođenje brige i čuvanje unutar svake službe; Učestvuje u timskom ispomaganju utovara i istovara prema ukazanoj potrebi, kada to nije moguće drugačije organizirati; Vrši 21 opravku aparata na struju i ostale opreme iz djelokruga svojih poslova u granicama svoje moći i stručnosti; Vrši i ostale poslove po nalogu pretpostavljenog. Za svoj rad odgovoroan je načelniku službe i direktoru bolnice.

Mjesto rada: Tešanj, Braće Pobrić 17

Osnovna plaća: 619,00 KM

**Potrebni dokumenti (originali ili ovjerene kopije):**

Kandidat su obavezni dostaviti slijedeću dokumentaciju:

* Prijavni obrazac koji mora biti potpisan od strane podnosioca (obrazac se može preuzeti sa web stranice Opće bolnice Tešanj [www.bolnicatesanj.ba](http://www.bolnicatesanj.ba) ili preuzeti lično u Službi za pravne, kadrovske i opće poslove Opće bolnice Tešanj, **svi kandidati**)
* biografiju sa adresom i kontaktom: br.tel./e-mail **(svi kandidati)**
* uvjerenje o državljanstvu BiH, ne starije od 6 mjeseci,ovjerena fotokopija**(svi kandidati)**
* potvrda o mjestu prebivališta – CIPS,ne starija od 6 mjeseci,ovjerena fotokopija**(svi kandidati)**
* rodni list, ovjerena fotokopija**(svi kandidati)**
* diplomu o završenom medicinskom fakultetu, ovjerena fotokopija **( kandidati pod redim brojem 1)**
* diplomu o završenoj srednjoj medicinskoj školi – opći smjer , ovjerena fotokopija **(kandidati pod rednim brojem 2)**
* diplomu o završenoj srednjoj medicinskoj školi – akušerski smjer, ovjerena fotokopija **(kandidati pod rednim brojem 3)**
* diplomu o završenoj srednjoj elektro tehničkoj školi IV stepen, ovejerena fotokopija **(kandidat pod rednim brojem 8)**
* svjedočanstvo o završenoj osnovnoj školi (samo završni razred), ovjerena fotokopija **(kandidati pod rednim brojem 4, 6 i 7)**
* diplomu ozavršenom ekonomskom fakultetu po ranijem sistemu obrazovanja ili drugi ciklus obrazovanja po bolonji sa 300 ECTS bodova , ovjerena fotokopija **(kandidati pod rednim brojem 5)**
* dokaz o položenom stručnom ispitu doktora medicine - ovjerena fotokopija **(samo kandidati pod rednim brojem 1.)**
* dokaz o položenom stručnom ispitu medicinske sestre/tehničara, ovjerena fotokopija **(kandidati pod rednim brojem 2)**
* dokaz o položenom stručnom ispitu medicinske sestre skušerke, ovjerena fotokopija **(kandidati pod rednim brojem 3)**
* dokaz o položenom stručnom ispitu za zvanje certificiranog računovođe - ovjerena fotokopija **(samo kandidati pod rednim brojem 5.)**
* dokaz o posjedovanju važeće Licence za samostalan rad od nadležne komore, ovjerena fotokopija **(kandidati pod rednim brojem 1,2,3)**
* dokaz o posjedovanju Licence certificiranog računovođe (Licenca) - ovjerena fotokopija **(samo kandidati pod rednim brojem 5.)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* dokaz da imaju najmanje dvanaest (12) mjeseci radnog iskustva na poslovima i radnim zadacima računovođe – kao dokaz dostaviti potvrdu ili uvjerenje izdato od strane Porezne uprave FBiH, izvod ili potvrdu iz matične evidencije PIO-a, iz kojih je vidljivo - koje je poslove obavljao kandidat i u kojem vremenskom periodu ili dostaviti posljednji ugovor o radu na osnovu koga je kandidat još uvijek u radnom odnosu kod određenog poslodavca na poslovima i radnim zadatcima radnog mjesta na koje se prijavljuje po Javnom oglasu **(samo kandidati pod rednim brojem 5.);**

**Napomena**: Dokumentacija dostavljena prilikom prijave na konkurs se neće vraćati kandidatu po okončanju konkursne procedure. Za diplome koje su stečene u inostranstvu nakon 06.04.1992.godine potrebna je nostrifikacija.

**Način podnošenja prijave i postupak izbora kvalifikovanih kandidata:**

**Neuredne, nepotpune i neblagovremene prijave će biti odbačene i neće se uzeti u razmatranje.**

* **Urednom prijavom** na javni oglas smatra se prijava koja je čitko popunjena sa svim traženim podatcima te potpisana od strane podnosioca.
* **Potpunom prijavom** smatra se prijava uz koju su priloženi svi traženi dokazi o ispunjavanju općih i posebnih uslova naznačeni u Javnom oglasu za prijem u radni odnos.
* **Blagovremenom prijavom** smatra se prijava koja je podnesena u roku koji je određen u Javnom oglasu za prijem u radni odnos.

Kandidati, za čije prijave se utvrdi da su uredne, potpune i blagovremene, stiču status kvalifikovanih kandidata i učestvuju u daljoj proceduri postupka izbora i evaluacije kandidata za određena radna mjesta.

Postupak izbora i evaluacije kvalifikovanih kandidata za prijem u radni odnos se provodi na osnovu bodovanja po slijedećim kriterijima:

a) razmatranju dostavljene dokumentacije **(svi kandidati);**

b) održanom pismenom (test) i usmenom stručnom ispitu **(kandidati za radna mjesta pod rednim brojem 1. i 5.);**

c) održanog intervjua sa kandidatima **(kandidati za radna mjesta pod rednim brojem 2, 3, 4, 6 , 7 i 8.);**

na osnovu čega će biti utvrđena Lista kandidata za prijem u radni odnos.

Za potrebe bodovanja na osnovu dostavljene dokumentacije, pored obavezne dokumentacije, kandidati trebaju dostaviti i dokumentaciju (koja nije obavezna) na osnovu koje će se vršiti bodovanje i utvrđivati Lista kandidata za prijem u radni odnos i to:

1. Potvrdu ili uvjerenje fakulteta ili više škole o prosjeku ocjena ostvarenom za vrijeme studiranja **(kandidati za radna mjesta pod rednim brojem 1. i 5.);**
2. Dokaz o dužini radnog staža na poslovima za koje se podnosi prijava na Javni oglas - potvrdu ili uvjerenje izdato od strane Porezne uprave FBiH, izvod ili potvrdu iz matične evidencije PIO-a, iz kojih je vidljivo - koje je poslove obavljao kandidat i u kojem vremenskom periodu, posljednji ugovor o radu na osnovu koga je kandidat još uvijek u radnom odnosu kod određenog poslodavca;
3. Potvrdu o vremenu provedenom na evidenciji Službe za zapošljavanje od posljednje prijave;

Kandidati koji ne dostave dokumentaciju za bodovanje neće biti ni bodovani po kriteriju za koji nisu dostavili potrebnu dokumentaciju.

O terminu održavanja stručnog pismenog (test) i usmenog ispita kao i intervjua kandidati će biti blagovremeno obaviješteni.

Spisak literature i zakonskih i podzakonskih propisa na osnovu kojih su sastavljena pitanja iz stručnog pismenog (test) i usmenog ispita se može naći na web stranici Opće bolnice Tešanj.

**Napomena:** Demobilizirani branioci i članovi porodice demobiliziranog branioca u skladu sa Zakon o pravima demobiliziranih branilaca i članova njihovih porodica (,,Sl.novine FBiH“ br. 54/19), ratni vojni invalidi, dobitnici ratnih priznanja i odlikovanja i članovi njihovih porodica, članovi porodica poginulih/šehida, umrlih i nestalih branilaca u skladu sa Zakonom o pravima branilaca i članova njihovih porodica („Službene novine FBiH“, broj: 33/04 , 56/05, 70/07, 9/10, 90/ 17 i 29/22), lica sa invaliditetom u skladu sa Zakonom o profesionalnoj rehabilitaciji, osposobljavanju i zapošljavanju osoba sa invaliditetom („Sl. Novine FBiH“ 9/10) - ostvaruju pravo prednosti pri zapošljavanju, pod jednakim uslovima.

Da bi ostvarili prednosti pri zapošljavanju, pod jednakim uslovima po naprijed navedenim zakonima, kandidati uz prijavu trebaju dostaviti validan dokaz da pripadaju nekoj naprijed navedenoj kategoriji - (potvrda ili uvjerenje) od nadležne općinske službe.

Kandidati koji budu izabrani za prijem u radni odnos su obavezni, prije zaključenja ugovora o radu, dostaviti ljekarsko uvjerenje o općoj zdravstvenoj sposobnosti za rad (u skladu sa općim uslovima Javnog oglasa), koje izdaje nadležna zdravstvena ustanova (ne starije od 6 mjeseci) - u suprotnom, ugovor o radu će biti zaključen sa sljedeće rangiranim kandidatom uz ispunjavanje istog uslova.

Prijavu na Oglas sa traženom dokumentacijom je potrebno dostaviti u roku od osam (8) dana od dana objavljivanja Oglasa u dnevnim novinama, na slijedeću adresu:

Opća bolnica Tešanj,

Služba za pravne, kadrovske i opće poslove

Ul. Braće Pobrić 17,

74 260 Tešanj

**SA NAZNAKOM:**

Ne otvaraj - Prijava na Javni oglas za prijem radnika u radni odnos na radno mjesto: (navesti naziv radnog mjesta na koje se konkuriše)

Sve dodatne informacije u vezi sa Javnim oglasom moguće je dobiti pozivom na telefon broj 032/ 206 424

Dostaviti: **direktor:**

1. Dnevni list „Oslobođenje“ Sarajevo mr.sci.med.Bedak dr. Omer
2. Web stranica OBT
3. Web stranica Općine Tešanj
4. Služba za zapošljavanje-BIRO rada Tešanj